1999D0070 — EL — 20.01.2009 — 016.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

►B ΑΠΌΦΑΣΗ ΤΟΥ ΣΥΜΒΟΥΛΊΟΥ της 25ης Ιανουαρίου 1999 σχετικά με τους εξωτερικούς ελεγκτές των εθνικών κεντρικών τραπεζών (1999/70/ΕΚ) (ΕΕ L 022, 29.1.1999, p.69)

Τροποποιείται από:









▼B

ΑΠΌΦΑΣΗ ΤΟΥ ΣΥΜΒΟΥΛΊΟΥ

της 25ης Ιανουαρίου 1999

σχετικά με τους εξωτερικούς ελεγκτές των εθνικών κεντρικών τραπεζών

(1999/70/ΕΚ)







ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: Έχοντας υπόψη: το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 27 παράγραφος 1, τη σύσταση της Ευρωπαϊκής Κεντρικής Τράπεζας, (ΕΚΤ) της 12ης Νοεμβρίου 1998 ( 1 ), Εκτιμώντας: Εκτιμώντας: ότι οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών (ΕθνΚΤ) ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο και εγκρίνει το Συμβούλιο· ότι η ΕΚΤ συνιστά τον επαναδιορισμό των σημερινών εξωτερικών ελεγκτών, που διόρισε κάθε συμμετέχουσα ΕΚΤ, μη θιγομένης μιας τυχόν μελλοντικής αποφάσεως, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:







Άρθρο 1

▼M7

1. Οι Ernst & Young Bedrijfsrevisoren/Réviseurs d’Entreprises εγκρίνονται ως οι εξωτερικοί ελεγκτές της Nationale Bank van België/Banque Nationale de Belgique από το οικονομικό έτος 2005, για τριετή περίοδο η οποία μπορεί να ανανεωθεί μία φορά.

▼M3

2. Οι RwC Deutsche Revision AG and Ernst & Young Deutsche Allgemeine Treuhand AG εγκρίνονται ως εξωτερικοί ελεγκτές της Deutsche Bundesbank από το οικονομικό έτος 2003 και εφεξής, για ανανεώσιμη περίοδο ενός έτους.

▼M13

3. H Deloitte S.L. εγκρίνεται ως εξωτερικός ελεγκτής της Banco de España για τα οικονομικά έτη 2006 και 2008.

Η θητεία είναι ανανεώσιμη σε ετήσια βάση έως το τέλος του οικονομικού έτους 2012.

▼M11

4. Οι Deloitte & Associés και Mazars & Guerard υποδεικνύονται από κοινού ως εξωτερικοί ελεγκτές της Banque de France για τα οικονομικά έτη 2006 έως 2011.

H KPMG S.A υποδεικνύεται ως αναπληρωτής ελεγκτής της Banque de France για τα οικονομικά έτη 2006 έως 2011.

▼M9

5. Οι Deloitte & Touche διορίζονται διά της παρούσης ως εξωτερικοί ελεγκτές της Central Bank and Financial Services Authority of Ireland από το οικονομικό έτος 2005 για διάρκεια τριών ετών με δυνατότητα παράτασης.

▼M5

6. Η PricewaterhouseCoopers SpA υποδεικνύεται ως εξωτερικός ελεγκτής της Banca d’Italia από το οικονομικό έτος 2004 και εφεξής, για ανανεώσιμη περίοδο τριών ετών.

▼M19

7. Η KPMG AUDIT Sarl διορίζεται ως εξωτερικός ελεγκτής της Banque centrale du Luxembourg για τα οικονομικά έτη 2009 έως 2013.

▼M8

8. Ο κ. Josephus Andreas Nijhuis, ορκωτός λογιστής και πρόεδρος του διοικητικού συμβουλίου της PricewaterhouseCoopers BV, ο οποίος ενεργεί σε προσωπική βάση, διορίζεται δια της παρούσης ως εξωτερικός ελεγκτής της De Nederlandsche Bank από το οικονομικό έτος 2005 επ’ αόριστον, με την προϋπόθεση της ανά έτος επιβεβαίωσης του διορισμού.

▼M14

9. Οι TPA Horwath Wirtschaftsprüfung GmbH και Moore Stephens Austria Wirtschaftsprüfungsgesellschaft mbH διορίζονται από κοινού ως εξωτερικοί ελεγκτές της OeNB για το οικονομικό έτος 2006.

Οι BDO Auxilia Treuhand GmbH και Ernst & Young Wirtschaftsprüfungs GmbH διορίζονται από κοινού ως αναπληρωτές ελεγκτές της OeNB για το οικονομικό έτος 2006.

Η θητεία είναι ανανεώσιμη σε ετήσια βάση, έχει συνολική διάρκεια που δεν υπερβαίνει τα πέντε έτη και λήγει το αργότερο με τη λήξη του οικονομικού έτους 2010.

▼M6

10. Οι PricewaterhouseCoopers & Associados — Sociedade de Revisores Oficiais de Contas, Lda. εγκρίνονται ως εξωτερικοί ελεγκτές της Banco de Portugal από το οικονομικό έτος 2004 και εφεξής, για ανανεώσιμη περίοδο ενός έτους.

▼M17

11. Η εταιρεία KPMG Oy Ab διορίζεται εξωτερικός ελεγκτής της Suomen Pankki για τα οικονομικά έτη 2008 έως 2012.

▼M7

12. Οι Ernst & Young (Hellas) Certified Auditors SA εγκρίνονται ως οι εξωτερικοί ελεγκτές της Τράπεζας της Ελλάδος για το οικονομικό έτος 2005, για ανανεώσιμη περίοδο ενός έτους.

▼M12

13. Deloitte & Touche revizija d.o.o διορίζεται ως εξωτερικός ελεγκτής της Banka Slovenije για τα οικονομικά έτη 2007 και 2008.

▼M15

14. Η εταιρεία PricewaterhouseCoopers Limited διορίζεται ως εξωτερικός ελεγκτής της Κεντρικής Τράπεζας της Κύπρου για τα οικονομικά έτη 2008 έως 2012.

▼M18

15. Η KPMG διορίζεται ως εξωτερικός ελεγκτής της Bank Ċentrali ta' Malta/Central Bank of Malta για τα οικονομικά έτη 2009 έως 2013.

▼B

Άρθρο 2

Η παρούσα απόφαση κοινοποιείται στην ΕΚΤ.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.